# data[].attributes.body
I går lagde jeg kjøttsaus/bolognese og hvit saus/bechamel. Jeg rakk kun å sette sammen en i går som ble stekt i dag før første servering klokka 10:00.

Jeg satt sammen resten i dag som ble til en og en halv lasagne. Etter det var gjort lagde jeg en bolledeig, rulla ut og slang på frys.

# data[].attributes.body
Onsdag Lasagne:
I denne oppskriften fokuserer vi på gode råvarer og så lite prosessert mat som mulig. Sukker er noe mange bruker, men det er helt unødvendig da både gul løk og gulrot gir fra seg nok sødme.
Finhakk 8 gule løk, en haug med hvitløk (etter smak), 4 røde chili, 16 gulrøtter, en håndfull persille og 16 stangselleri.
Ha litt olivenolje i panna og stek deretter kjøttet. Trykk og mos kjøttet i panna slik at det blir «finhakka» kjøtt. Hell så oppi alle finhakka grønnsaker, stek i noen minutter og så oppi med 6 tomatpurébokser, 8 bokstomat, 2 ss sort pepper, 8 ss tørkede urter, 2 ss fennikelfrø og havsalt. Du kan selv velge om du vil bruke mer eller mindre av de forskjellige krydderne i oppskriften.
Tilsett vann etter behov.

Varm deretter opp litt smør i en kjele, evt brun smøret litt for en mer nøtteaktig smak, tilsett hvetemel og bland det sammen til det blir en deig-aktig konsistens. Hell deretter litt og litt varm melk inn og visp til det blir en saus ut av det. Tilsett så muskattnøtt, havsalt og pepper. Ost slenger du evt inn (om du vil) når du er fornøyd med konsistensen på sausen. Vask litt frisk spinat å ha mellom lagene i lasagnaen.

Nå er det bare å setter det sammen! 🧑🏽‍🍳
Bon appétit!

# data[].attributes.attachment_link.readable_text
Gjær

Gjær er en encellet soppkultur som får deigen til å heve ved å produsere karbondioksid som gjør deigen luftig. Gjæringsprosessen er avhengig av blant annet temperatur, tilgang på sukker og tid. Du kan tilsette tørrgjær eller smuldre fersk gjær direkte i deigen. Bruker du bakemaskin, kan du med fordel bruke kald væske og heller la deigen heve litt lenger. På denne måten utvikler den mer smak.

En pakke tørrgjær tilsvarer en pakke fersk gjær. I tørrgjæren er nesten alt vannet i gjærkulturen fjernet, men det er ellers samme type gjær som i fersk gjær. Når du bruker tørrgjær må du beregne lenger tid til hevingen eller bruke litt varmere væske for å sette i gang prosessen raskere.

Surdeig

Surdeig er en samlebetegnelse for organiske kulturer hvor gjærsopp, melkesyre- og eddiksyrebakterier inngår i et symbiotisk forhold. Disse finnes naturlig i mel, så det er mulig å dyrke en kultur ved å blande mel og vann og la den stå i romtemperatur over litt tid slik at sukkerartene blir omgjort til alkohol og karbondioksid. Bruk gjerne økologisk mel til surdeigen fordi de ofte har en rikere flora av mikroorganismer.

En surdeigskultur blir brukt for å få baksten til å heve seg og er et alternativ til industrielt framstilt gjær. Melkesyren som dannes i kulturene gir deigen en syrlig smak, derav navnet surdeig. Se oppskrift på surdeig.

Bakepulver og natron

Bakepulver er en blanding av natron, sure salter og risstivelse. Når pulveret kommer i kontakt med væske utvikles det karbonsyregass. Når du bruker natron må du tilsette syrer som surmelk, juice og lignende til deigen for å danne en lignende reaksjon. En deig laget med bakepulver eller natron gir bakst med flere, men mindre luftbobler og kan ofte gi en tørrere konsistens. Derfor smaker denne typen bakst best fersk. Fordelen med denne typen hevemidler er at man slipper lang hevetid, og at deigen kan settes rett i ovnen så snart den er rørt sammen og formet. Husk at slike deiger bør eltes kortest mulig.
Sist oppdatert: 16.03.2017

# data[].attributes.attachment_link.description
Gjær er en encellet soppkultur som får deigen til å heve ved å produsere karbondioksid som gjør deigen luftig. Gjæringsprosessen er avhengig av blant annet temperatur, tilgang på sukker og tid. Du kan tilsette tørrgjær eller smuldre fersk gjær direkte i deigen.

# data[].attributes.attachment_link.description
Natron, hornsalt, bakepulver, gjær og surdeig: Brukt riktig hever du både baksten og opplevelsen, gjort feil kan kakene få såpesmak.

# data[].attributes.headline
Spørsmål til anvende emballerings- og lagringsmetoder og gjøre rede for hvordan dette påvirker kvalitet og ressursutnyttelse

# data[].attributes.subject
Spørsmål til anvende emballerings- og lagringsmetoder og gjøre rede for hvordan dette påvirker kvalitet og ressursutnyttelse

# data[].attributes.body
1. Du skal pakke bort salatbar, og dressingene skal settes frem igjen dagen etter. Hvordan ville du gått frem for å oppbevare de best mulig?                2. Det er igjen rester av kylling fra varmmaten som du kan bruke i morgendagens påleggsalat, hvordan ville du pakket og oppbevart kyllingen i mellomtiden? 3. Hvis du åpner en hermetikkboks med tomatpure, og bare bruker litt av den. Hvordan ville du oppbevart resten?                4. Hvor lenge kan oksekjøtt ligge i fryseren? 5. Du skal fryse ned en oksegryte, hvordan ville du gått frem?

6. Er det alltid nødvendig å dekke til næringsmidler?

# data[].attributes.headline
Spørmål til følge krav og rutiner for merking og sporing og gjør rede for konsekvenser ved avvik

# data[].attributes.subject
Spørmål til følge krav og rutiner for merking og sporing og gjør rede for konsekvenser ved avvik

# data[].attributes.body
1. Hva betyr det at noe er sporbart? 2. Hvor lenge skal man ta vare på spor-etiketten til animalske produkter?

3. Hva kan man lese av en sporingsetikett? 4. Finnes det regler for hvordan man oppbevarer merkingen?

5. Hvorfor er det viktig å kunne spore produkter tilbake til produsent?

6. Hva kan konsekvensen være hvis man ikke får gjort det?

# data[].attributes.headline
Spørsmål til gjennomføre mottakskontroll og lagerrullering og vurdere sammenhengen mellom kvalitet, vareflyt, svinn og ressursutnyttelse

# data[].attributes.subject
Spørsmål til gjennomføre mottakskontroll og lagerrullering og vurdere sammenhengen mellom kvalitet, vareflyt, svinn og ressursutnyttelse

# data[].attributes.body
1. Hvilken temperatur skal det være på kjøl/frys/tørrlager? 2. Hva betyr FIFO?

3. Hvordan leser man av temperatur på lagrene?

4. Frysevarene blir levert klokka 10.30, det er rett før åpning og mye å gjøre. Hva gjør du?

5.Du oppdager 10 liter melk som går ut på dato om to dager, det er fredag og ingen på jobb i helgen. Hva gjør du?

6. Hva er viktig for å holde en god vareflyt?

7. Du oppdager at en eske med frossen fisk har skadet emballasje, hva gjør du?

# data[].attributes.headline
Spørsmål til forstå og arbeide i tråd med kvalitetssystemer og reflektere over hvor viktig dette arbeidet er for virksomheten, kundene og samarbeidspartnere

# data[].attributes.subject
Spørsmål til forstå og arbeide i tråd med kvalitetssystemer og reflektere over hvor viktig dette arbeidet er for virksomheten, kundene og samarbeidspartnere

# data[].attributes.body
1. Kan du gi et eksempel på et kvalitetssystem? 2. Hvem er ansvarlig for at det blir fulgt?

3. Hva tenker du kan skje hvis man ikke jobber etter det? (feks bruk av kutt-hanske)

4. Kan du fortelle om hvilke deler av driften/ det daglige arbeidet som berøres av kvalitetssystemene?

5. Hva tror du det har å si for kundene at bedriften har et godt fungerende system?

6. Tror du bedrifter som har kvalitetssystemer er bedre enn bedrifter som ikke har det?

7. Er man nødt til å ha det for å starte en bedrift? 8. Er det noen form for etterkontroll, hvem utfører isåfall det?

# data[].attributes.headline
Spørsmål til sikre trygg matproduksjon gjennom å praktisere god personlig hygiene, produksjonshygiene og næringsmiddelhygiene i samsvar med virksomhetens rutiner og regelverk, og gjøre rede for konsekvenser av avvik

# data[].attributes.subject
Spørsmål til sikre trygg matproduksjon gjennom å praktisere god personlig hygiene, produksjonshygiene og næringsmiddelhygiene i samsvar med virksomhetens rutiner og regelverk, og gjøre rede for konsekvenser av avvik

# data[].attributes.body
1. Kan du vise/ fortelle god håndvask?

2. Når skal man vaske hender?

3. Hvor i oppskriften tenker du det er naturlig å vaske hender og utstyr?

a.Skrell og finhakk løken.

b. Del blomkål og brokkoli i små buketter.

c. Skrell og del potetene i to eller fire.

d. Skrell gulrøttene og del dem i fire på langs. Kutt gulrøttene i små biter.

e.Ha alle grønnsakene i en stor kjele sammen med olivenoljen.

4. Hvilke temperaturer skal de forskjellige lagrene ha?

5. Hva gjør du hvis du oppdager et temperaturavvik på 10 grader? (Må all maten kastes, finnes det flere kontrollområder som kan hjelpe deg til å avgjøre det?)

Hvilke grader skal varmmaten holde, og hvor lenge kan man la den holde den temperaturen?

Hva kan konsekvensen være hvis man går over den tiden?

6. Hvor kan man finne regelverket som kvalitetssystemet er laget etter.

7. Hvordan rapporterer man inn avvik?

8. Hvis du oppdager skadedyr, hva ville du gjort?

# data[].attributes.body
I dag ble det blomkåltaco som planlagt.

Vi hadde ikke nok blomkål så rett før det gikk tomt fylte jeg opp med brokkoli og Hokkaido gresskar.

Vi lagde en versjon av pico de gallo som da består av tomat, grønn paprika, jalapeños, rødløk, hvitløk, koriander, limejuice og salt.

De fleste avokadoene som skulle brukes til å lage guacamole var umodne, men vi fikk brukt ca 6 stk som var nogenlunde modne. Siden det ble så lite avokado blandet vi de seks vi hadde med fire begre med rømme, hvitløk, limejuice, salt og litt forskjellig krydder. Sausen ble en suksess blant kunder og ansatte.

Alt i alt ser jeg at jeg ikke planla godt nok, da vi gikk tom for taco ganske tidlig. Blomkålen var også litt for lenge i ovnen, men det gikk fint.

Neste gang vil jeg gå ordentlig over råvarene og sørge for at vi har alt som trengs til planlagt meny.

# data[].attributes.body
Jeg startet dagen med å kutte grønnsaker til salaten som skulle bli brukt i falafelrullen.

Salaten besto av tomat, isbergsalat, mynte, agurk, granateple og litt salt. Nail tok ansvar for å fritere falafel så mens han gjorde det rulla jeg rullene ferdig og pakka dem.

En falafelrull består av; libabrød, falafel, salat, sylteagurk og tahinisaus. Falafel ble en stor suksess.

Etter alt var rulla og lagt til salgs lagde jeg en bolledeig som noen andre fikk i oppgave å rulle ut og legge på brett. Jeg lagde også en deilig gulrotkake som nå står på kjøla. Til uka vil jeg lage frostingen da jeg ikke fikk gjort det i går. Manglet også kremost, så det må jeg få bestilt.

# data[].attributes.body
I dag hadde jeg ansvaret for å lage varmmat. Det ble asiatisk wok bestående av tofu og grønnsaker med en thai inspirert saus. Det ble noe forsinkelser, så neste gang må vi ha høyere tempo. Maten ble tatt vel imot men vi hadde dessverre laget for lite. Vi skulle gjerne ha slått 5000kr rekorden, men siden vi hadde laget for lite ble det kun 3600kr i kassa denne gangen. Til neste gang vil vi lage mer og sørge for å ha minst to brett med ris klare, da vi denne gangen hadde gått tom for ris og måtte begynne å lage under servering. Alt i alt en bra dag, men fikk erfart at beregning av kvanta er noe som må finpusses.

# data[].attributes.body
I dag ble det lasagne som planlagt. Vi gjorde ferdig sausene i går så i dag var det kun å sette selve lasagnaen sammen. Vi diska også sammen en kjapp salat som vi serverte ved siden av lasagnaen.

Det ble tre brett med lasagne og to ble solgt.

Vi syltet også en del grønnsaker i dag.